open-index/open-wikipedia-markdown huggingface dataset:
এনামুল হক (প্রত্নতাত্ত্বিক)

**প্রফেসর ডক্টর এনামুল হক** (১ মার্চ ১৯৩৭ - ১০ জুলাই ২০২২) ছিলেন বাংলাদেশের একজন প্রখ্যাত প্রত্নতাত্ত্বিক, গবেষক, লেখক ও সাংস্কৃতিক কর্মী। ২০১৪ সালে গবেষণার ক্ষেত্রে অবদানের স্বীকৃতিস্বরুপ তিনি একুশে পদক লাভ করেন। সংস্কৃতিতে অনন্য সাধারণ অবদানের জন্য ২০১৭ সালে তাকে সংস্কৃতিতে স্বাধীনতা পুরস্কার প্রদান করা হয়। প্রত্নতত্ত্বে বিশেষ অবদানের জন্য ভারত সরকার তাকে ২০২০ সালে পদ্মশ্রী পদকে ভূষিত করে।

## জন্ম ও শিক্ষাজীবন
এনামুল হক ১লা মার্চ ১৯৩৭ সালে বাংলাদেশের বগুড়া জেলায় জন্মগ্রহণ করেন। মাধ্যমিক বগুড়া জিলা স্কুল থেকে এবং উচ্চ মাধ্যমিক বগুড়ার সরকারি আজিজুল হক কলেজ থেকে শেষ করে তিনি ঢাকা বিশ্ববিদ্যালয় থেকে ইতিহাস বিভাগে স্নাতক ও ইতিহাস-প্রত্নতত্ত্বে স্নাতকোত্তর ডিগ্রী অর্জন করেন। পরবর্তীতে অক্সফোর্ড বিশ্ববিদ্যালয় থেকে দক্ষিণ এশিয়ার শিল্প নিয়ে গবেষণা করে পিএইচডি ডিগ্রী লাভ করেন।

## কর্মজীবন
কর্মজীবনে ১৯৬২ সালে এনামুল হক তৎকালীন ঢাকা জাদুঘরে যোগদান করে। পরবর্তীতে ১৯৬৫ সালে পদোন্নতি পেয়ে অধ্যক্ষ, ১৯৬৯ সালে পরিচালক হিসেবে কাজ করেন। বাংলাদেশ স্বাধীন হওয়ার পর ঢাকা জাদুঘরকে বাংলাদেশ জাতীয় জাদুঘরে রুপান্তর করা হয় এবং এর প্রতিষ্ঠাকালীন মহাপরিচালক হিসেবে এনামুল হক যোগদান করে। মহাপরিচালক হিসেবে তিনি ১৯৮৩ সাল থেকে ১৯৯১ সাল পর্যন্ত দায়িত্ব পালন করেন। একই সাথে তাকে ১৯৯০ সালে সংস্কৃতি বিষয়ক মন্ত্রণালয়ের ভারপ্রাপ্ত সচিব হিসেবে নিয়োগ প্রদান করা হয়।

## পুরস্কার ও সম্মননা
* অগ্রণী ব্যাংক শিশু একাডেমী শিশুসাহিত্য পুরস্কার (১৯৮৭)
* বাংলা একাডেমি ফেলোশিপ (২০১১)
* একুশে পদক (২০১৪)
* স্বাধীনতা পুরস্কার (২০১৭)
* পদ্মশ্রী (২০২০)

## আরও দেখুন

* সংস্কৃতিতে স্বাধীনতা পুরস্কার বিজয়ীদের তালিকা

## তথ্যসূত্র

বিষয়শ্রেণী:সংস্কৃতিতে স্বাধীনতা পুরস্কার বিজয়ী
বিষয়শ্রেণী:১৯৩৭-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বগুড়া জেলার ব্যক্তি
বিষয়শ্রেণী:সরকারি আজিজুল হক কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:অন্যান্য ক্ষেত্রে পদ্মশ্রী প্রাপক
তাজিকিস্তান–মালয়েশিয়া সম্পর্ক

**তাজিকিস্তান-মালয়েশিয়া সম্পর্ক**, তাজিকিস্তান এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশের মাঝেই অত্যন্ত আন্তরিক কূটনৈতিক সম্পর্ক বিদ্যমান এবং দেশ দুটি এই সম্পর্ককে জোরদার করতে এবং আরও এগিয়ে নেয়ার জন্য গঠনমূলক পদক্ষেপ নিতে আগ্রহী।

২০১৪ সালে, তাজিকিস্তান সরকার পুত্রজয়াতে নিজেদের দূতাবাস স্থাপন করতে রাজি হয়। বর্তমানে তাজিকিস্তান, ইন্দোনেশিয়ায় যে দূতাবাস ব্যবহার করছে, তা একটি আবাসিক এবং ভাড়া নেয়া বাড়িতে অবস্থিত। তবে তাজিকিস্তান সরকার প্রতি সৌজন্য হিসেবে, মালয়েশিয়া সরকার প্রথম তিন বছরের জন্য সেই ভাড়া মৌকুফ করেছে।  তবে, তাজকিস্তানে মালয়েশিয়ার কোন স্থায়ী দূতাবাস নেই।

## ইতিহাস
১৯৯২ সালের ১ মার্চ তাজিকিস্তান এবং মালয়েশিয়ার মাঝে আনুষ্ঠানিকভাবে কূটনৈতিক সম্পর্ক স্থাপিত হয়।

২০১৪ সালের ২২-২৫ জুন, তাজিকিস্তানের রাষ্ট্রপতি, ইমোমালি রাহমোন সস্ত্রীক এক রাষ্ট্রীয় সফরে মালয়েশিয়াতে যান। মালয়েশিয়ার ইয়াং ডি-পেরতুয়ান আগোং, আবদুল হালিম মুয়াজ্জম শাহ এর আমন্ত্রণে, তাজিকিস্তানের রাষ্ট্রপতি মালয়েশিয়ায় এ সফর করেন।

## অর্থনৈতিক সম্পর্ক
২০১৩ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৫.৫ বিলিয়ন (৫৫০ কোটি) মার্কিন ডলার। এর সাথে, মালয়েশিয়ার অনেক বাণিজ্যিক প্রতিষ্ঠান, তাজিকিস্তানে বাণিজ্যের সুযোগ লাভে আগ্রহী।

২০১৪ সালের তাজিকিস্তানের রাষ্ট্রপতির মালয়েশিয়া সফরে, তাজিকিস্তানের রাষ্ট্রপতি, মালয়েশিয়ার প্রধানমন্ত্রী, নজিব রাজাক এর সাথে দ্বিপাক্ষিক বৈঠক করেন। বৈঠকে, দুই দেশের মধ্যকার, রাজনৈতিক, অর্থনৈতিক, বাণিজ্যিক, বিজ্ঞানভিত্তিক, সাংস্কৃতিক, কারিগরি এবং বিনিয়োগভিত্তিক সমন্বয় বৃদ্ধির ব্যাপারে উভয় দেশই সম্মত হয়।

এর পাশাপাশি এই দুই দেশের সম্মতির ভিত্তিতে, দেশ দুটির মধ্যে ৫ টি সমঝোতা স্মারক সাক্ষরিত হয়। যেসব বিষয়ে এই সমঝোতা স্মারক সাক্ষরিত হয় সেগুলো হল, উচ্চশিক্ষার ক্ষেত্রে সমন্বয়, পর্যটন খাতে সমন্বয়, প্রশিক্ষণ এবং ক্রীড়া বিষয়ক সমন্বয়, অর্থনৈতিক খাতে সমন্বয় এবং কারিগরি ও বিজ্ঞান ও প্রযুক্তি খাতে সমন্বয়।

২০১৩ সালে মালয়েশিয়া, তাজিকিস্তানের উত্তরাঞ্চলে, একটি ৩০০ মেগাওয়াট ক্ষমতাসম্পন্ন বিদ্যুৎ উৎপাদন কেন্দ্র তৈরির ব্যাপারে আগ্রহী ছিল। ২০১৩ সালেই, এই বিদ্যুৎ উৎপাদন নির্মাণের কাজ শুরু হওয়ার কথা ছিল। 

## শিক্ষা সম্পর্ক
মালয়েশিয়ার বিভিন্ন বিশ্ববিদ্যালয় এবং শিক্ষাপ্রতিষ্ঠানে, তাজিকিস্তানের ২ শতাধিক শিক্ষার্থী শিক্ষা এবং প্রশিক্ষণ গ্রহণ করে।

২০১৪ সালে, তাজিকিস্তানের শিক্ষা এবং বিজ্ঞান মন্ত্রণালয়, তাজিকিস্তানে লিমকোকুইং ইউনিভার্সিটি অব ক্রিয়েটিভ টেকনোলোজি এর একটি শাখা স্থাপনের লক্ষ্যে, বিশ্ববিদ্যালয়টির সাথে একটি সমঝোতা স্মারক সাক্ষক করে।

## তথ্যসূত্র

বিষয়শ্রেণী:তাজিকিস্তানের দ্বিপাক্ষিক সম্পর্ক
বিষয়শ্রেণী:মালয়েশিয়ার দ্বিপাক্ষিক সম্পর্ক
বিষয়শ্রেণী:তাজিকিস্তান-মালয়েশিয়া সম্পর্ক
আর্মিন স্টাইগেনবার্গার

**আর্মিন স্টাইগেনবার্গার** (জন্ম: জানুয়ারি ৭, ১৯৬৫, নুরেমবার্গ), একজন জার্মান কবি, ঔপন্যাসিক, সম্পাদক।

## প্রাথমিক জীবন
আর্মিন স্টাইগেনবার্গার জানুয়ারি ৭, ১৯৬৫ সালে জার্মানির নুরেমবার্গে জন্ম নেন।

## কর্মজীবন
আর্মিন স্টাইগেনবার্গার মিউনিখ টেকনিক্যাল বিশ্ববিদ্যালয়ে স্থাপত্যকলায় অধ্যয়ন করেছেন, এবং পরবর্তীতে ২০০০ সাল পর্যন্ত এ পেশায় নিয়োজিত ছিলেন। ১৯৯০-এর দশকের শেষের দিকে তিনি মিউনিখ সাহিত্য ব্যুরোর সভাপতি ছিলেন। বিংশ শত্ব্দীর শুরু থেকে কাজ করে যাচ্ছেন ফ্রীল্যান্স লেখক এবং পাঠক ও লেখক সেমিনারের আয়োজক হিসেবে। পাশাপাশি কাজ করছেন লোরা মিউনিখের দুটি বেতার সম্প্রচারে এবং আউসা.ডেম জার্মান সাহিত্য পত্রিকার সহ-সম্পাদক হিসেবে। তিনি "রাইম ফ্রি" নামক কাব্যসংঘের সদস্য। কারিন ফেলনার এবং আর্মিন স্টাইগেনবার্গারকে মিউনিখের সমসাময়িক গীতিকাব্যের অন্যতম চালিকা শক্তি হিসেবে গণ্য করা হয়। প্রধানত কবি হলেও, তিনি লিখেছেন করেছেন উপন্যাস এবং নাটক। এছাড়াও তার অসংখ্য নিবন্ধ প্রকাশিত হয়েছে জার্মানীর বিভিন্ন সাহিত্য পত্রিকায়।

এছাড়াও তিনি ২০০৭ থেকে ২০১৫ পর্যন্ত, এনরিকো স্ট্রাথাউসেনের সাথে উপস্থাপক হিসেবে কাজ করেছেন "বিউটিফুল স্টাটারিং" নামক বেতার অনুষ্ঠানে। অনুষ্ঠানটি তোতলামো এবং এ সম্পর্কিত সামাজিক দৃষ্টিভঙ্গি ও এর ফলাফল স্বরুপ বৈষম্য নিয়ে কাজ করত। অনুষ্ঠানটিকে তোতলামো সংক্রান্ত সামাজিক বৈষম্যের বিপরীতে একটি সফল প্রচেষ্টা বলে ধরা হত। অনুষ্ঠানটির দুজন উপস্থাপকই তোতলা ছিলেন এবং বিষয়টি তৎকালীন সময়ে অদ্ভুত এবং বৈশিষ্টসুচক ছিল যেহেতু সাধারণত তোতলামো বৈশিষ্ট সম্পন্ন ব্যক্তিরা বেতার এবং টেলিভিশন মিডিয়ায় অনাকাঙ্ক্ষিত ছিলেন।

আর্মিন স্টাইগেনবার্গার বর্তমানে সস্ত্রীক, মিউনিখে বাস করেন।

## পুরস্কার
* ২০১৫ সালের বিশেষ পুরস্কার স্টকস্টাডের বই মেলায়।
* ২০১৩ সালে স্টকস্টাডের সাহিত্য প্রতিযোগিতায় ২য় পুরস্কার।
* ২০০৯ সালে ১১তম ইরসিয়ার পেগাসাসে ১ম পুরস্কার।

## তথ্যসূত্র

## বহিঃসংযোগ

* 
* poetenladen

বিষয়শ্রেণী:১৯৬৫-এ জন্ম
বিষয়শ্রেণী:জার্মান লেখক
বিষয়শ্রেণী:জার্মান ঔপন্যাসিক
বিষয়শ্রেণী:জার্মান পুরুষ কবি
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর জার্মান কবি
ক্যানোপাস

**ক্যানোপাস** () হলো প্রাচীন মিশরের একটি বিলুপ্ত শহর। ভূমধ্যসাগরের পাদদেশে গ্রীক ঐতিহাসিক হেরোডোটাস কর্তৃক বিবৃত নগরী হেরাক্লিয়নের নিকটবর্তী ছিলো প্রাচীন মিশরের অন্যতম প্রধান এই বন্দর নগরীটি। এই বন্দর নগরটি ছিলো হেরাক্লিয়ন নগরের যমজ শহর।

## নামকরণ

## আরও দেখুন

## তথ্যসূত্র

## বহিঃসংযোগ


বিষয়শ্রেণী:প্রাচীন ইতিহাস
বিষয়শ্রেণী:সভ্যতা
বিষয়শ্রেণী:প্রাচীন সভ্যতা
বিষয়শ্রেণী:মিশরের প্রত্নতাত্ত্বিক স্থান
বিষয়শ্রেণী:মিশরের প্রাক্তন জনবহুল স্থান
বিষয়শ্রেণী:নীল ব-দ্বীপ
খরখগ

**খরখগ**  হচ্ছে মঙ্গোলীয় রন্ধনশৈলীর একটি বারবিকিউ ধরনের খাবার।  খরখগ একটি পাত্রের মধ্যে রান্না করা হয় যার মধ্যে গরম পাথর এবং পানি থাকে এবং পাত্রটিকে বাইরে থেকে উত্তপ্ত করা হয়।

## প্রস্তুতপ্রণালী
খরখগ তৈরীতে মঙ্গোলীয়গণ মেষের মাংস (ছাগল মাংসও ব্যবহার করা যায়) গ্রহণ করে এবং হাড় সংযুক্ত থাকা অবস্থায় এটি উপযুক্ত আকারের টুকরো করে কেটে নেয়। এরপরে দশ-বিশটি মুঠোর আকারের পাথর আগুনে উত্তপ্ত করা হয়। পাথরগুলি যথেষ্ট গরম হলে রান্নার পাত্রে পাথর এবং মাংসগুলোকে একসাথে দেওয়া হয়। প্রথাগতভাবে ধাতব দুধের পাত্র ব্যবহৃত হয়। তবে মাংস এবং পাথর ব্যবহার করা যায় এমন যে কোন পাত্রই ব্যবহার করা যায়।

বাবুর্চি অন্যান্য উপাদানের জন্য পছন্দসই গাজর, বাঁধাকপি, আলু ইত্যাদি ব্যবহার করে একটি ঝোল তৈরী করেন,তারপর লবণ এবং অন্যান্য মশলা যোগ করেন। উপাদানগুলি স্তরযুক্ত হওয়া উচিত, সবার উপরে থাকবে সবজি। সবশেষে পর্যাপ্ত পানি যোগ করা হয় যাতে পাত্রের মধ্যে বাষ্পের বুদবুদ ওঠে। পাত্রটি ঢাকনা দিয়ে ঢেকে দেওয়া হয়।

পাথরের উত্তাপ এবং বাষ্প পাত্রের ভেতরের মাংস রান্না করে ফেলবে। যদি পাথরের উত্তাপ যথেষ্ট না হয় তবে চুলার আগুনে পাত্রটি রাখা হয়। আগুনের উত্তাপে এবং মাংসের চর্বি শুষে নিয়ে পাথরগুলো কালো হয়ে যায়। পাচক ঘ্রাণ শুকে রান্না হয়ে না যাওয়া পর্যন্ত পাত্রটি ঢেকে রাখতে হবে। পাথরে মাংস রান্না করতে প্রায় দেড় ঘণ্টার মত সময় লাগে। মাংস রান্না হলে পাথর সমেত কিছু মাংস পাচক বের করে আনে। সাধারনত খরখগ হাত দিয়ে খাওয়া হয়। তবে অনেকে মাংস হাড় থেকে আলাদা করার জন্যে ছুরি ব্যবহার করে থাকে। খোরখোগ মঙ্গোলীয় গ্রামাঞ্চলে একটি জনপ্রিয় খাবার। তবে এটি সাধারণত রেস্তোরাঁয় পরিবেশিত হয় না।

## তথ্যসূত্র

বিষয়শ্রেণী:খরখগ
খরখগ
বিষয়শ্রেণী:মঙ্গোলীয় রন্ধনশৈলী
বিষয়শ্রেণী:বুরিয়াত রন্ধনশৈলী
বিষয়শ্রেণী:তুভান রন্ধনশৈলী
বিষয়শ্রেণী:ভেড়ার পদ
টেললেস্‌ প্লুশব্লু

**টেললেস্‌ প্লুশব্লু** (বৈজ্ঞানিক নাম: *Flos areste (Hewitson)*) এক প্রজাতির মাঝারী আকারের ধূসর বাদামী এবং উজ্জ্বল ধাতব নীল রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
## আকার
টেললেস্‌ প্লুশব্লু এর  প্রসারিত অবস্থায় ডানার আকার ৪০-৪৪ মিলিমিটার দৈর্ঘ্যের হয়।
## বিস্তার
টেললেস্‌ প্লুশব্লু এর বিস্তৃতি ভারত এর আসাম থেকে সিকিম পর্যন্ত।

## অবস্থান
১৯৩২ সালে বিজ্ঞানী ইভানস্‌ নথিভুক্ত করেছিলেন যে এই প্রজাতিগুলি দুর্লভ।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
হাবীবুল্লাহ সিরাজী

**হাবীবুল্লাহ সিরাজী** (৩১ ডিসেম্বর ১৯৪৮ - ২৪ মে ২০২১) ছিলেন একজন বাংলাদেশী কবি ও লেখক। বাংলা ভাষা ও সাহিত্যে অবদানের স্বীকৃতিস্বরূপ বাংলাদেশ সরকার কর্তৃক তিনি ২০১৬ সালে একুশে পদকে ভূষিত হয়েছিলেন। সিরাজী ২০১৮ সালের ২০ ডিসেম্বর থেকে মৃত্যু অবধি বাংলা একাডেমির মহাপরিচালক হিসেবে নিয়োজিত ছিলেন।

## জন্ম ও শিক্ষা জীবন
সিরাজী ১৯৪৮ সালের ৩১ ডিসেম্বর ফরিদপুর জেলায় জন্মগ্রহণ করেন। তার পিতা আবুল হোসেন সিরাজী ও মাতা জাহানারা বেগম। তিনি ফরিদপুর জিলা স্কুল থেকে ১৯৬৪ সালে মাধ্যমিক, ফরিদপুর রাজেন্দ্র কলেজ থেকে ১৯৬৬ সালে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় থেকে ১৯৭০ সালে প্রকৌশলে স্নাতক ডিগ্রি লাভ করেন।

## সাহিত্য কর্ম
হাবীবুল্লাহ সিরাজী'র প্রকাশিত কাব্যগ্রন্থের সংখ্যা ৩২টি। এছাড়াও তিনি ২টি উপন্যাস, ২টি প্রবন্ধ, ১টি স্মৃতিকথা এবং ১০টির মতো ছড়া/পদ্যগ্রন্থ রচনা করেছেন।

### কাব্যগ্রন্থ

#কবিরাজ বিল্ডিংয়ের ছাদ 
# দাও বৃক্ষ দাও দিন (১৯৭৫), 
# মোমশিল্পের ক্ষয়ক্ষতি (১৯৭৭), 
# মধ্যরাতে দুলে ওঠে গ্লাশ (১৯৮১), 
# হাওয়া কলে জোড়া গাড়ি (১৯৮২), 
# নোনা জলে বুনো সংসার (১৯৮৩), 
# স্বপ্নহীনতার পক্ষে (১৯৮৪), 
# আমার একজনই বন্ধু (১৯৮৭), 
# পোশাক বদলের পালা (১৯৮৮),
# প্রেমের কবিতা (১৯৮৯), 
# কৃষ্ণ কৃপাণ ও অন্যান্য কবিতা (১৯৯০), 
# সিংহদরজা (১৯৯০), 
# বেদনার চল্লিশ আঙুল (১৯৯০), 
# ম্লান, ম্রিয়মাণ নয় (১৯৯২), 
# বিপ্লব বসত করে ঘরে (১৯৯৯), 
# ছিন্নভিন্ন অপরাহ্ণ (১৯৯৯), 
# জয় বাংলা বলোরে ভাই (২০০০), 
# সারিবদ্ধ জ্যোৎস্না (২০০০), 
# সুগন্ধ ময়ূর লো (২০০০), 
# নির্বাচিত কবিতা (২০০১), 
# মুখোমুখি (২০০১), 
# তুচ্ছ (২০০৩), 
# স্বনির্বাচিত প্রেমের কবিতা (২০০৪), 
# হ্রী (২০০৫), 
# কতো কাছে জলছত্র, কতোদূর চেরাপুঞ্জি (২০০৬), 
# কাদামাখা পা (২০০৬), 
# ভুলের কোনো শুদ্ধ বানান নেই (২০০৮), 
# শূন্য, পূর্বে না উত্তরে (২০০৯), 
# ইতিহাস বদমাশ হ’লে মানুষ বড়ো কষ্ট পায় (২০০৯), 
# একা ও করুণা (২০১০), 
# যমজ প্রণালী (২০১১), 
# কবিতাসমগ্র (২০১১), 
# আমার জ্যামিতি (২০১২)

### ছড়া-পদ্য

# ইল্লিবিল্লি (১৯৮০), 
# নাইপাই (১৯৮৪), 
# রাজা হটপট (১৯৯৯),
# ফুঁ (২০০১), 
# ফুড়–ৎ (২০০৪), 
# এই আছি, মৌমাছি (২০০৮), 
# মেঘভ্রমণ (২০০৯), 
# রে রে (২০১০),
# ছয় লাইনের ভূত (২০১১),
# ছড়াপদ্য (২০১২)

* **উপন্যাস:** ১. কৃষ্ণপক্ষে অগ্নিকা- (১৯৭৩), ২. পরাজয় (১৯৮৮)
* **প্রবন্ধ:** দ্বিতীয় পাঠ (২০১০), মিশ্রমিল (২০১২)
* **স্মৃতিকথা:** আমার কুমার (২০১০)

## পদক, পুরস্কার ও সম্মাননা
* যশোর সাহিত্য পরিষদ পুরস্কার (১৯৮৭), 
* আলাওল সাহিত্য পুরস্কার (১৯৮৯), 
* বাংলা একাডেমী সাহিত্য পুরস্কার (১৯৯১), 
* বিষ্ণু দে পুরস্কার (২০০৭), 
* রূপসী বাংলা পুরস্কার (২০১০), 
* কবিতালাপ সাহিত্য পুরস্কার (২০১০),
* একুশে পদক (২০১৬)

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলা একাডেমির মহাপরিচালক
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:ফরিদপুরের ব্যক্তি
বিষয়শ্রেণী:ফরিদপুর জিলা স্কুলের প্রাক্তন শিক্ষার্থী
বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
মালয়েশিয়ার জাতীয় মসজিদ

thumb|মসজিদটির বাইরের গঠন
**মালয়েশিয়া জাতীয় মসজিদ** () মসজিদটি  মালয়েশিয়ায় কুয়ালালামপুরে অবস্থিত। মসজিদটির ধারণ ক্ষমতা আছে ১৫,০০০ মানুষ এবং এটি ১৩ একর ভূমির উপর নির্মিত (৫৩,০০০ মি ২) এবং একটি সুন্দর বাগান আছে। মসজিদটির মূল কাঠামোটি পাবলিক ওয়ার্কস ডিপার্টমেন্টের তিনজন ব্যক্তি: ইউকে স্থপতি হাওয়ার্ড অ্যাশলি এবং মালয়েশীয়দের হিশাম আলবকরি ও বাহারুদ্দিন কাসিমের দ্বারা নির্মিত হয়েছিল। ১৯৬৫ সালে ভেয়েনিং রোড  ব্রাদার্স গসপেল হল এলাকায় মসজিদটি নির্মিত হয়। ১৯২২ সালে মসজিদটি মালয়েশিয়ার সরকার কর্তৃক অনুমোদিত হয়েছিল এবং সেখানে থেকে অদ্যাবধি প্রতিষ্ঠিত। মসজিদটি শক্তিশালী এবং আধুনিক পদ্ধতিতে স্টীলের পাত, লোহার রড ইত্যাদি বসিয়ে আরও মজবুত করে তৈরি করা হয়েছে, তারপর  মসজিদটি নতুন স্বেচ্ছাসেবী মালয়েশিয়াানদের আকাঙ্খার প্রতীক হয়ে উঠেছে।

মসজিদটির প্রধান বৈশিষ্ট্য গুলোর মধ্যে অন্যতম হল ৭৩ মিটার উচ্চ মিনার বা গম্বুজ এবং একটি ১৬ খন্ড তারকাখচিত কংক্রিটের সমন্বয়ে ছাদ রয়েছে। বিশেষভাবে বৈশিষ্ট্যযুক্ত প্রধান ছাদ যা একটি খোলা ছাতা এর স্মারক, মিনারের একটি মসৃন আবরণ, ছাতা বিশিষ্ট নকশা। প্রধান ছাদটির আবদ্ধ প্লেটগুলি মূল সমাবেশের জন্য প্রয়োজনীয় বৃহৎ স্প্যান্স অর্জনের একটি সৃজনশীল সমাধান। কম্পাউন্ড জুড়ে ছড়িয়ে পড়া পুল এবং ফোয়ারা প্রতিফলিত হয়।

## ইতিহাস
১৯৫৭ সালের ৩১ আগস্ট মালয়ায় ব্রিটিশ সরকার স্বাধীনতা লাভ করে। নতুন সরকার ব্যবস্থার সাথে অর্থনৈতিক, সামাজিক ও স্থাপত্যের ক্ষেত্রে সক্রিয়ভাবে বাস্তবায়ন করা হয়। নতুন প্রগতিশীল সংস্কৃতি তুলে ধরা এবং গণতন্ত্র অর্জনের জন্য এই অনুষ্ঠানগুলি ছিল অন্যতম। অতএব, ১৯৫৭ সালের ৩০ জুলাই ফেডারেল এক্সিকিউটিভ কাউন্সিলের বৈঠকে দেশের স্বাধীনতার প্রতীক হিসেবে একটি জাতীয় মসজিদ নির্মাণের ধারণাটি বিনির্মাণ করা হয়। ১৯৫৮ সালের ৫ মার্চ অন্য একটি সভায়, মালয় ফেডারেশন-এর এগারো রাজ্যের মুখ্যমন্ত্রীর সভাপতিত্ব করেন, যেখানে প্রধানমন্ত্রীকে স্বীকৃতিস্বরূপ মসজিদের নাম  তৌকু আবদুল রহমান পুতুল আল-হাজ করার একটি প্রস্তাব পেশ করা হয়।

মসজিদটির প্রধান সংস্কার হয় ১৯৮৭ সালে  এবং  গোলাপি কংক্রিটের ছাদটি এখন সবুজ ও নীল টাইলস পরিবর্তিত। মসজিদ নেগারা এতটা চাকচিক্য এবং মসৃণ যা কুয়ালালামপুর নীল আকাশকে হার মানায়। জালান সুলতান হিশামুদ্দিনের পাশে রেল স্টেশন এর এতটাই কাছে মসজিদটি নির্মিত যেখান থেকে পায়ে হেটে মসজিদের অভ্যন্তরে যাওয়া যায়। মসজিদটির অনন্য আধুনিকতার মধ্যে অন্যতম হচ্ছে নকশা এবং ইসলামী শিল্পকলার একটি সমকালীন নিদর্শন।

মসজিদ নেগ্রারা ২৭ আগস্ট ২০১৫ তারিখে, তার সুবর্ণ জয়ন্তী (৫০ তম বার্ষিকী) উদ্‌যাপন করে।

## আরও দেখুন
* ইসলামী ইতিহাস
* ইসলামী স্থাপত্য
* ইসলামী শিল্প
* মসজিদ তালিকা
* মালয়েশিয়ার ইসলাম
* ইস্তিষ্কাল মসজিদ, জাকার্তা

## তথ্যসূত্র

## বহিঃসংযোগ

* মসজিদের ওয়েবসাইট

বিষয়শ্রেণী:কুয়ালালামপুরের মসজিদ
বিষয়শ্রেণী:১৯৬৫-এ মালয়েশিয়ায় প্রতিষ্ঠিত
বিষয়শ্রেণী:মালয়েশিয়ায় আধুনিকতম স্থাপত্য
বিষয়শ্রেণী:কুয়ালালামপুর
বিষয়শ্রেণী:১৯৬৫-এ এশিয়ায় প্রতিষ্ঠিত
বিষয়শ্রেণী:মালয়েশিয়ায় জনবহুল স্থান
বিষয়শ্রেণী:১৯৬৫-এ সম্পন্ন মসজিদ
হাইসন

**হাইসন**, বা **সৌভাগ্যবান ড্রাগন চা**, হচ্ছে চীনের আনহুই প্রদেশের একটি চৈনিকসবুজচা।  এটি কচি পাতার থেকে তৈরি করা হয় যা সরু করে বলে লম্বা করা হয়, এর পাকানো আকৃতি হালকাভাবে ঘূর্ণিত হয়। খুব সম্ভবত হাইসন একটি ক্যান্টনীয় নাম () থেকে উদ্ভূত হয়েছে, যা আক্ষরিক অর্থে "সমৃদ্ধ বসন্ত চা", যদিও এ নিয়ে একটি কথা প্রচলিত আছে যে এটি একজন ইংরেজ চা বণিক, ফিলিপ হাইসনের নাম থেকে এসেছে। হাইসন চাকে নিম্নলিখিত তিনটি শ্রেণীতে ভাগ করা হয়েছে: মি সি, চেং সি এবং ফু সি।

হাইসন চাকে প্রায়ই একটি নিম্ন মানের বা মধ্যম মানের চা হিসাবে চিন্তা করা হয়, যখন কচি হাইসনকে উচ্চ মানের বিবেচনা করা হয়। এটি আগেভাগেই তোলা হয়, "বর্ষা কালের আগেই," এবং একটি পূর্ণবিস্তৃত, তীব্র স্বাদযুক্ত এবং সোনালী রঙের হয়ে থাকে। কচি হাইসন চা , চুন মে (একটি শক্ত, ছোট, জটবাধা পাতা), ফোং মী (দীর্ঘ, বড়, কোঁকড়ানো পাতা), সো মে (একটি ছোট, অ-কঠিন, জটবাধা পাতা) এবং অন্য বিভাজিত উপশ্রেণীতে বিভক্ত। এটিকে কখনও কখনও প্রথম, দ্বিতীয়, এবং তৃতীয় কচি হাইসন হিসেবেও শ্রেণীবদ্ধ করা হয়। কচি হাইসনের জন্য চীনা নাম হল- ইয়ু চিন চা এবং নিম্নোক্ত শ্রেণীতে শ্রেণীভুক্ত করা হয়েছেঃ মি ইয়ু, ও ইয়ু, আই ইয়ু, ইয়া ইয়ু এবং সি ইয়ু।
## প্রস্তুত পদ্ধতি
হাইসন প্রস্তুত করতে, ৬ আউন্সের কাপের জন্য ১ চা-চামচ ব্যবহার করুন, স্ফুটনাংকের নিচে পানি ব্যবহার করুন, এবং ২-৩ মিনিটের জন্য জ্বাল দিন।

হাইসন চাকে হালকা, উষ্ণ, মসৃণ, ভাল-আকৃতির, মাটিসদৃশ, স্নিগ্ধ, এবং প্রাণবন্ত স্বাদ হিসাবে বর্ণিত করা হয়েছে। এটাকে গরম বা জমাটবদ্ধ বরফের মতো করে পরিবেশন করা যেতে পারে। এতে দুধ এবং চিনি সাধারণত যোগ করা হয় না, এবং এগুলো হাইসন চায়ের স্বাদ হ্রাস করে দেয় বলে মনে করা হয়, তবে ঠান্ডা হাইসন চা প্রায়ই চুন বা লেবু দিয়ে সুশোভিত করে পরিবেশন করা হয়।
## ঐতিহাসিক এবং সাহিত্যিক উল্লেখ
প্রায়শই মধ্যম মানের বিবেচনা করা হলেও, ১৮ শতকের ব্রিটিশরা হাইসন চাকে অত্যন্ত মূল্যবান বলে প্রশংসা করত এবং অন্যান্য চায়ের তুলনায় হাইসন চায়ের জন্য ট্যাক্স বেশি দিতে হত। বোস্টন টি পার্টির সময়কালে হাইসান চা, যা ধ্বংস হয়ে গিয়েছিল এমন তিনশরো অধিক চা সিন্ধুকের থেকে ১৫টি চায়ের প্রতিনিধিত্ব করে।

হাইসন চা’কে ১৮৪৭ সালের রালফ ওয়াল্ডো এমারসনের "জিনোফেনস" এর প্রথম স্তবকে সূত্র হিসেবে উল্লেখ করেছেন: *"ভাগ্য ক্রমে, বিকল্প পথে নয়, সাবধানী প্রকৃতি হাইসনকে এবং প্রাচীর-ফুলে এক সুগন্ধি দিয়েছে, আঙ্গুর-লতা ও জলপ্রপাতের এক শব্দ, মরুভূমি এবং হ্রদের থেকে এক অবয়ব।"*

ইংরেজ প্রবন্ধকার চার্লস ল্যাম্ব তাঁর প্রবন্ধ "ওল্ড চায়নাতে" হাইসন চা’কে উল্লেখ করেছেন, যা এলিয়ার প্রবন্ধ (*১৮৩৫ সালে প্রকাশিত, এলিয়াসের শেষ প্রবন্ধে) সংষ্করণে প্রকাশিত হয়:
*গত সন্ধ্যায় আমি আমার চাচাত ভাইয়ের কাছে ইঙ্গিত করেছিলাম, আমাদের হাইসন শেষ হওয়াতে (যা আমরা তখনও এক বিকালে পুরাতন চলনে যথেষ্ট পান করি) এই স্পেসিওসা মিরাকুলায় কিছু অসাধারণ পুরানো নীল চীনা পাত্রের উপর।''

## তথ্যসূত্র

বিষয়শ্রেণী:সবুজ চা
বিষয়শ্রেণী:আনহুয়েইয়ে উৎপন্ন চীনা চা
হাফিজুল্লাহ আমিন

**হাফিজুল্লাহ আমিন** (পশতু/; জন্ম: ১ আগস্ট ১৯২৯ – ২৭ ডিসেম্বর ১৯৭৯) স্নায়ুযুদ্ধ চলাকালে আফগানিন্তানের রাজনীতিবিদ ছিলেন। আমিন পহমনে জন্মগ্রহণ করেন এবং কাবুল বিশ্ববিদ্যালয়ে থেকে শিক্ষা জীবন সম্পন্ন করেন। এরপর তিনি শিক্ষক হিসেবে প্রাথমিক কর্মজীবন শুরু করেন। কয়েক বছর পরে, তিনি তার পেশার উন্নতিকল্পে অধ্যয়নের জন্য মার্কিন যুক্তরাষ্ট্রে পাড়ি জমান। তিনি স্থায়ীভাবে আফগানিস্তান থেকে যাওয়ার পূর্বে মার্কিন যুক্তরাষ্ট্রে দ্বিতীয় বারের মত সফর করেন এবং মৌলবাদী রাজনীতির সাথে সম্পৃক্ত হয়ে তিনি তার রাজনৈতিক কর্মজীবন শুরু করেন। ১৯৬৫ সালের সালের সংসদীয় নির্বাচনে তিনি একজন প্রার্থী হিসেবে মনোনীত হন কিন্তু উক্ত নির্বাচনী আসন থেকে তিনি জয়লাভ করতে পারেননি। ১৯৬৯ সালের সংসদ নির্বাচনে আমিন একমাত্র খালিকী সংসদ সদস্য হিসেবে নির্বাচিত হন এবং স্থায়ীভাবে দলের সামর্থ্য বৃদ্ধিতে ভূমিকা রাখেন। তিনি সাওর বিপ্লব এর  প্রধান সংগঠক ছিলেন, যেখানে যিনি মুহাম্মদ দাউদ খান সরকারকে উৎখাত করতে গুরুত্বপূর্ণ ভূমিকা পালন করেছিলেন।

## প্রাথমিক জীবন এবং কর্মজীবন
হাফিজুল্লাহ আমিন ১৯২৯ সালের ১লা আগস্ট পিংম্যানের একটি ঘিলজাই পশতুন পরিবারে জন্মগ্রহণ করেন। তার পিতা একজন সরকারি কর্মচারী ছিলেন। কিন্তু দূর্ভাগ্যবশত তিনি শৈশবকালেই পিতৃহারা যান। তার ভাই আব্দুল্লাহ প্রাথমিক বিদ্যালয়ের একজন শিক্ষক ছিলেন। হাফিজুল্লাহ আমিন প্রাথমিক শিক্ষা ও উচ্চ মাধ্যমিক পর্যায়ের উভয়ই ধাপ কৃতিত্বের সাথে শেষ করে কাবুল বিশ্ববিদ্যালয়ে অধ্যয়নের সুযোগ লাভ করেন। বিশ্ববিদ্যালয়ে তিনি গণিত বিষয়ে অধ্যয়ন করেন। এরপর তিনি কাবুলের দারুল মৌলিমেন শিক্ষক কলেজ থেকে স্নাতক ডিগ্রী লাভের পর একজন শিক্ষক হিসেবে কর্মজীবন শুরু করেন। পরবর্তীতে তিনি দারুল মুয়ালিমেন কলেজের সহকারী অধ্যাপক হন এবং তারপর তিনি অভিজাতপূর্ণ এভেসিনা উচ্চ বিদ্যালয় প্রধান অধ্যাপক হিসেবে দায়িত্ব পালন করেন। ১৯৫৭ সালে তিনি আফগানিস্তান ত্যাগ করে নিউ ইয়র্ক সিটির কলম্বিয়া বিশ্ববিদ্যালয়ে এম.এ. শেষ করার জন্য নিযুক্ত হন। কলম্বিয়াতে থাকাকালীন সময়ে আমিন মার্কসবাদের প্রতি আকৃষ্ট হয়ে পাড়ে এবং ১৯৫৮ সালে তিনি বিশ্ববিদ্যালয়ের সমাজতান্ত্রিক প্রগতিশীল ক্লাবের সদস্যপদ লাভ করেন। আফগানিস্তানে ফিরে আসার পরে তিনি কাবুল বিশ্ববিদ্যালয়ে শিক্ষক হিসেবে নিযুক্ত হন এবং দ্বিতীয় বারের মত আবেদীন উচ্চ মাধ্যমিক বিদ্যালয়ের প্রধান শিক্ষক পদে যোগ দেন। তৎকালীন সময়ে আমিন বামপন্থী নূর মুহম্মদ তারকির সাথে পরিচিত হন। একই সময়ে তিনি দারুল মুয়ালিমেন কলেজের অধ্যক্ষ হওয়ার জন্য অ্যাভেসিনা হাইস্কুলের প্রধান শিক্ষকের পদ থেকে পদত্যাগ করেন।

## তথ্যসূত্র
### টীকা

### গ্রন্থপঞ্জি

* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 

## বহিঃসংযোগ
* Soviet documentation gathered before the Soviet intervention

বিষয়শ্রেণী:১৯২৯-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:আফগানিস্তানের রাষ্ট্রপতি
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:আফগান মুসলিম
বিষয়শ্রেণী:আফগানিস্তানের মন্ত্রী
বিষয়শ্রেণী:আফগানিস্তানের প্রধানমন্ত্রী
বিষয়শ্রেণী:পিপল'স ডেমোক্রেটিক পার্টি অব আফগানিস্তানের রাজনীতিবিদ
বিষয়শ্রেণী:কাবুল প্রদেশের ব্যক্তি
বিষয়শ্রেণী:পশতু ব্যক্তি
বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
বিষয়শ্রেণী:পশতু জাতীয়তাবাদী
বিষয়শ্রেণী:জাতীয়তা অনুযায়ী সাম্যবাদী
বিষয়শ্রেণী:১৯৭০-এর দশকে গুপ্তহত্যার শিকার এশীয় রাজনীতিবিদ
বিষয়শ্রেণী:১৯৭৯-এ গুপ্তহত্যার শিকার রাজনীতিবিদ
বিষয়শ্রেণী:এশিয়ায় গুপ্তহত্যার শিকার রাষ্ট্রপতি
বিষয়শ্রেণী:যুদ্ধে নিহত রাজনীতিবিদ
আশরাফুল আলম

**আলম** (জন্মঃ ১০ মার্চ ১৯৪৭) হলেন বাংলাদেশের একজন বরেণ্য আবৃত্তিশিল্পী,স্বাধীনবাংলা বেতারকেন্দ্রের শব্দসৈনিক। লেখক ও সাংস্কৃতিক কর্মী।
শব্দসৈনিক হিসেবে এদেশের স্বাধীনতা যুদ্ধ ও সংস্কৃতিতে অনন্য সাধারণ অবদানের জন্য তাকে "স্বাধীনতা পুরস্কার- ২০১৭" প্রদান করা হয় ।

## পুরস্কার ও সম্মননা
শিল্প ও সংস্কৃতির মাধ্যমে মুক্তিযুদ্ধে অসাধারণ অবদানের জন্য ২০১৭ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন

* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:১৯৪৭-এ জন্ম
হাইফা

**হাইফা** (হিব্রু: χe̯fa আরবি: حيفا) জেরুজালেম ও তেল আবিবের পর ইসরাইলের তৃতীয় বৃহত্তম শহর। হাইফা শহরটি ইসরায়েলের ২য় বা ৩য় ঘনবসতিপূর্ন শহর।

## নামকরন
হাইফা নামের উৎস এখনো পরিষ্কার জানা যায়নি। একটি সূত্র বলছে একজন ধর্মযাজকের নাম থেকে এই শব্দটি এসেছে। কিছু খ্রিস্ট ধর্মে বিশ্বাসী মনে করেন এটি ধর্মযাজক সেইন্ট পিটারের নাম থেকে এসেছে। আরেকটি মাধ্যম থেকে জানা যায় হাইফা শব্দটি এসেছে হিব্রু শব্দ חפה (হাফা), অর্থাৎ সুরক্ষিত।  আবার অন্য আরেক সূত্র থেকে জানা যায় এটি হিব্রু শব্দ חוֹף (হোফ), অর্থাৎ কূল অথবা  חוֹף יָפֶה (হোফ ইয়াফে) অর্থাৎ সুন্দর সৈকত শব্দ থেকে এসেছে।

## ইতিহাস

### ব্রোঞ্জ যুগঃ টেল আবু হাওয়াম
এই শহরটি ব্রোঞ্জ যুগে 'টেল আবু হাওয়াম' নামে পরিচিত ছিল (১৪শ' খ্রীষ্টপূর্বে)। এটি একটি বন্দর ও মাছ ধরার গ্রাম হিসেবে পরিচিত ছিল।

### হিব্রু বাইবেল
হাইফা শহরের 'মাউন্ট কারমেল' এবং 'কিশোন নদী'র কথা হিব্রু বাইবেলে লেখা রয়েছে।

### পারসিক এবং গ্রিক যুগ - শিকমোনার কাছে
খ্রীষ্টপুর্ব ৬ষ্ঠ শতকের পারসিক যুগে গ্রিক ভৌগোলিক স্কাইলেক্স একটি শহরের কথা উল্লেখ করে লেখেন "উপসাগর ও জিউসের ভাষ্কর্যের মধ্যে রয়েছে", যেটা সম্ভবত হাইফা শহরের শিখমোনার কথা বলা হয়েছে।

হেলেনিস্টিক যুগ থেকে জানা যায় শহরটি দক্ষিণ দিকে সরে গিয়ে 'বেত গালিম' এর দিকে অবস্থান নেয়। কারণ, পুরোনো বন্দর বালুর কারণে বন্ধ হয়ে যায়। উপকূল এলাকায় গ্রীক ভাষাভাষীর মানুষ বাস করতো, তারা বাণিজ্যের সাথে যুক্ত ছিলো।
#### শিখমোনা
হাইফা শহরটি শিখমোনা শহরের কাছে অবস্থিত ছিল এবং শিখমোনা বেত গালিম শহরের দক্ষিণ-পশ্চিম দিকে ছিল। .

### রোমান যুগ
৩য় শতাব্দীতে তালমুদ সাহিত্যে এই শহরের কথা উল্লেখ করা হয়, এটি ইহুদি জেলেদের গ্রাম এবং রাব্বি আভদিমি এবং অন্যান্য ইহুদি পন্ডিতদের বাড়ি।

### বাইজেন্টাইন যুগ
বাইজেন্টাইন যুগে হাইফা শহরের উন্নতি হলেও গুরুত্বপূর্ণ শহর ছিলোনা।

### প্রাক- ইসলামিক যুগ
৬৩০-৬৪০ এ আরব কর্তৃক ফিলিস্তিন দখলের পর বন্দরনগরী 'আক্কা' শহরের জন্য উপেক্ষিত থাকে। রাশিদুন খিলাফতের সময়ে হাইফা উন্নয়ন ত্বরান্বিত হয়।

৯ম শতকে উমাইয়া খেলাফত এবং আব্বাসীয় খেলাফতের অধীনে হাইফা শহর মিশরীয় বন্দরের সাথে বাণিজ্য যোগাযোগ শুরু করে এবং এই শহরে বেশ কয়েকটি জাহাজ নির্মাণ কারখানা নির্মাণ করা হয়।

## তথ্যসূত্র

বিষয়শ্রেণী:ইসরায়েলের শহর
বিষয়শ্রেণী:হাইফা
বিষয়শ্রেণী:ইসরায়েলের দুর্গ
বিষয়শ্রেণী:১ম শতাব্দীতে প্রতিষ্ঠিত জনবহুল স্থান
জাতীয় প্রেস ক্লাব (বাংলাদেশ)

**জাতীয় প্রেস ক্লাব** পেশাদার সাংবাদিকদের ক্লাব যা বাংলাদেশের রাজধানী ঢাকার  সেগুন বাগিচায় অবস্থিত। বর্তমানে এ ক্লাবের সভাপতি (ভারপ্রাপ্ত) কবি হাসান হাফিজ এবং সাধারণ সম্পাদক (ভারপ্রাপ্ত) আইয়ুব ভুঁইয়া।

## ইতিহাস

১৯৫৪ সালের ২০ অক্টোবর *পূর্ব পাকিস্তান প্রেস ক্লাব* হিসেবে প্রতিষ্ঠিত হয় জাতীয় প্রেস ক্লাব। এ ক্লাব নীতিমালা অনুযায়ী নির্বাচিত কমিটির মাধ্যমে পরিচালিত হয়। পূর্ব পাকিস্তান সরকার সে সময়ে ১৮ তোপখানা রোড, সেগুন বাগিচাতে মাসিক ১০০ টাকায় ভাড়ায় প্রেস ক্লাবের প্রধান কার্যালয়টি শুরু করেন। ১৯৪৭ সালের পূর্বে এ ভবনটি ছিলো ঢাকা বিশ্ববিদ্যালয়-এর আবাসিক ভবন যেখানে পদার্থবিজ্ঞানী সত্যেন্দ্রনাথ বসু বসবাস করতেন। এ ক্লাবের প্রথম আজীবন সদস্য হলেন এন এম খান এবং ক্লাবের প্রথম সভাপতি ছিলেন মুজীবুর রহমান খাঁ। ১৯৭১ সালের ২৫ মার্চ পাকিস্তানি বাহিনীর অপারেশন সার্চলাইট এর সময় পুরো ক্লাব ভবনটি বিধ্বস্থ হয়ে যায়। বাংলাদেশ স্বাধীন হওয়ার পর ১৯৭২ সালের ৫ মার্চ তৎকালীন সভাপতি আবদুল আউয়াল খানের সভাপতিত্বে আনুষ্ঠানিক ক্লাব ব্যবস্থাপনা কমিটির সভায় ক্লাবের নাম *পূর্ব পাকিস্তান প্রেস ক্লাব*-এর পরিবর্তে *জাতীয় প্রেস ক্লাব* রাখার সিদ্ধান্ত গৃহীত হয়। ১৯৭৭ সালে বাংলাদেশ সরকার এ জায়গাটি জাতীয় প্রেস ক্লাবের নিজস্ব জায়গা হিসেবে বরাদ্দ দেয় এবং নতুন ভবন নির্মাণ করে দেয়। ১৯৫৫ সালে ক্লাবের লোগো নির্বাচন করা হয়।

## গঠনতন্ত্র
জাতীয় প্রেস ক্লাবে বর্তমানে তিন ধরনের সদস্য রয়েছে। প্রথম হচ্ছে আজীবন সদস্য, দ্বিতীয় হচ্ছে পেশাদার সাংবাদিকদের জন্য স্থায়ী সদস্য এবং তৃতীয় হচ্ছে সহযোগী সদস্য। সহযোগী সদস্যরা ভোট দিতে পারেন না। এ ক্লাবের বর্তমান সদস্য সংখ্যা প্রায় ১,২০০। ক্লাব পরিচালনা কমিটির সদস্য সংখ্যা ১৭ জন।

## তথ্যসূত্র

## বহিঃসংযোগ

* 

বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের ক্লাব ও সমিতি
বিষয়শ্রেণী:প্রেস ক্লাব
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশী সাংবাদিকতা সংগঠন
স্কেন্ডার ব্রুকাজ

**স্কেন্ডার ব্রুসাজ** (এছাড়াও সিকান্দার ব্রুকাজ পরিচিত, যিনি ২২ জুন, ১৯৭৬ সালে মালায়িশি ই মাদে জেলায় জিন্নাহ নামে জন্মগ্রহণ করেন) একটি আলবানীয় মুসলিম পণ্ডিত যিনি মার্চ ২০১৪ সাল থেকে আলবেনিয়া'র প্রধান মুফতি () হিসেবে কাজ করছেন। তিনি বর্তমান আলবেনিয়া সুন্নি মুসলিম কমিউনিটির প্রধান। তার পূর্বসূরি হিসেবে হেকি সেলিম মুসা ছিলেন। 

## ব্যক্তিজীবন
ব্রুস্যাজ দেশটির উত্তর আলেকজান আল্পস থেকে পড়াশুনা শেষ করেন। তিনি এরপর ইপোকা বিশ্ববিদ্যালয়ের পরিচালক এবং বেদর বিশ্ববিদ্যালয়ের অধ্যাপক ছিলেন।

কেমসএইচ প্রধান হবার পর, স্কেন্ডার ব্রুসাজের নির্বাচন বিতর্কিত হয়ে পড়েছিলেন। কিছু ইমাম ও অন্যান্য মুসলিম ধর্মীয় নেতারা এটি অবৈধ হিসেবে চিহ্নিত করেন, যেখানে বলেন তারা যে, ব্রুসাজ কেএমএইচএর নিয়ম লঙ্ঘন করে এবং মার্কিন যুক্তরাষ্ট্রএ অবস্থিত গুলেন আন্দোলন দ্বারা একটি অভ্যুত্থানের অবস্থান হিসাবে তার অবস্থানকে গণ্য করে। 
## আরও দেখুন
* প্রধান মুফতি
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
আয়া উয়েটো

**আয়া উয়েটো** (জন্ম: ১৪ সেপ্টেম্বর, ১৯৮৫) হচ্ছেন একজন জাপানি অভিনেত্রী, গায়িকা এবং টেলিভিশন ব্যক্তিত্ব। ১৯৯৭ সালে, আয়া উয়েটো সপ্তম জাপান বিশোজো প্রতিযোগিতায় অংশগ্রহণ করেন, যেখানে তিনি বিশেষ জুরি পুরস্কার জিতেছিলেন। এর পরপরই, আয়া উয়েটো প্রতিভা সংস্থা অস্কার প্রমোশনে যোগদান করে এবং গান, নাচ ও অভিনয়মূলক শিক্ষা গ্রহণ শুরু করেন। ১৯৯৯ সালে, তিনি তিনজন জাপান বিশোজো প্রতিযোগিতা অংশগ্রহণকারীদের সাথে মেয়ে গ্রুপ জেড-১ গঠন করেন। ২০০২ সালের পরে সেই বছরটিতে গ্রুপটি বিচ্ছিন্ন হয়ে যায়, আয়া উয়েটো পনি ক্যানিয়নের সাথে স্বাক্ষরিত হন এবং "পিওরনেস" প্রকাশ করেন যেটি তার প্রথম একক প্রধান শিল্পী হিসেবে প্রথম গান। তিনি পাঁচটি স্টুডিও অ্যালবাম প্রকাশ করেছেন যা অরিকন শীর্ষ দশটি এককের মধ্যে স্থান পেয়েছে।

তের বছর বয়সে, আয়া উয়েটো ১৯৯৯ সালের রোমাঞ্চকর "স্যাটসিজিনশা: কিলার অফ পারাইসো"-এ অভিনয় শুরু করেন। ২০০১ সালে, আয়া উয়েটো টোকিও ব্রডকাস্টিং সিস্টেমের নাটক ৩-নেন বি-গুমি কিনপাচি-সেনসেই-এ উপস্থিত হয়েছেন। একটি হাই স্কুল ছাত্রের লিঙ্গ বর্ণমালার সাথে তার ছবির সমালোচনার জন্ম দেয়। অতঃপর তিনি অনেক নেতৃস্থানীয় ভূমিকা ও বিজ্ঞাপনের অনুমোদন লাভ করেন, আয়া উয়েটো জাপানের সবচেয়ে স্বীকৃত মুখগুলির একটি হিসাবে প্রতিষ্ঠিত হয়। ২০০৪ সাল থেকে, আয়া উয়েটো পাঁচবার সিম রাওয়ালির বার্ষিক শিরোনামে উপস্থিত হয়েছেন। আয়া উয়েটো দুটি টেলিভিশন ড্রামা একাডেমী অ্যাওয়ার্ডস জিতেছেন - একটি সেরা অভিনেত্রীর জন্য এবং অপরটি সেরা সাহায্যকারী অভিনেত্রীর জন্য।

আয়া উয়েটো ২০০৩ সালের ব্লকবাস্টার চলচ্চিত্র "আজুমি"-এর র‍্যুহেই কিটামুরার নেতৃত্বাধীন চরিত্রে বড় পর্দার দিকে অগ্রসর হন, যা তাকে সেরা অভিনেত্রীর জন্য জাপান একাডেমি পুরস্কারের জন্য মনোনয়ন প্রদান করে। তিনি তার উত্তরসূরী, "আজিমী ২: ড্যাথ এন্ড লাভ" (২০০৫) এবং "থেরোমে রোমে" (২০১২), মারি ইয়ামাজাকির মাঙ্গা সিরিজের একই নামকরণে অভিনয় করতে গিয়েছিলেন। ২০১৭ সালে, আয়া উয়েটোর নাটক সিরিজ "হিরুগাও"র বৈশিষ্ট্য চলচ্চিত্র অভিযোজনে অভিনয় করেছেন।

## জীবনী
### প্রারম্ভিক জীবন এবং ক্যারিয়ার
আয়া উয়েটো হিরোকেদানের বাবা এবং ওকিনাওয়ান মায়ের ঘরে টোকিওর নেমিরায়জন্মগ্রহণ করেন। আয়া উয়েটোর অভিষেকের পর তার বাবা মা তালাকপ্রাপ্ত হয়। তার একজন বয়স্ক ভাই, শুন এবং ছোট ভাই মাকোতো সহ তিন ভাই বোন ছিল। একটি অপেক্ষাকৃত দরিদ্র ক্রমবর্ধমান পরিবার হওয়া সত্ত্বেও, আয়া উয়েটো পিয়ানো, আধুনিক ব্যালে, সাঁতার এবং জিমন্যাস্টিকস শিক্ষালাভ করেছেন। তার মূলত একজন বিনোদনকারী হতে কোন উচ্চাকাঙ্খা ছিল; তিনি পরিবর্তে একটি প্রাক স্কুলের শিক্ষক হতে চেয়েছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর জাপানি অভিনেত্রী
বিষয়শ্রেণী:২০শ শতাব্দীর জাপানি অভিনেত্রী
বিষয়শ্রেণী:নারী বেশভূষাশৈলী নকশাবিদ
বিষয়শ্রেণী:টোকিওর অভিনেত্রী
বিষয়শ্রেণী:টোকিওর সঙ্গীতশিল্পী
বিষয়শ্রেণী:জাপানি শিশু অভিনেত্রী
বিষয়শ্রেণী:জাপানি শিশু সঙ্গীতশিল্পী
বিষয়শ্রেণী:জাপানি নারী মডেল
বিষয়শ্রেণী:জাপানি চলচ্চিত্র অভিনেত্রী
বিষয়শ্রেণী:জাপানি আইডল
বিষয়শ্রেণী:জাপানি পপ গায়িকা
বিষয়শ্রেণী:জাপানি টেলিভিশন অভিনেত্রী
বিষয়শ্রেণী:জাপানি কন্ঠাভিনেত্রী
বিষয়শ্রেণী:২১শ শতাব্দীর জাপানি গায়িকা
লাল তরকারি

**লাল তরকারি** (; , , *আক্ষরিকঅর্থে: মসলাদার স্যুপ*) হচ্ছে এক প্রকার জনপ্রিয় থাই রন্ধনশৈলীর খাবার যা নারকেল দুধে লাল তরকারি কাই করে রান্না করা হয় এবং এতে মাংস মিশানো হয়; যেমন মুরগীর মাংস, গরুর মাংস, শূকরের মাংস, হাসের মাংস বা চিংড়ি, অথবা নিরামিষ আমিষ উৎস যেমন টফু ব্যবহার করা হয়। 
## লাল তরকারির কাই
মূল থাই লাল তরকারির কাই ( ) ঐতিহ্যগতভাবে পেষণী এবং পাত্রে তৈরি করা হয়, এবং প্রস্তুতকালে সারাক্ষণ আর্দ্র রাখা হয়। লাল বর্ণটি শুকনো লাল মরিচ ( ) থেকে আসে – যেটা *প্রিক ছী ফা* লাল মরিচ হিসেবে শুকানো হয়। প্রধান উপকরণের মধ্যে রয়েছে (শুকনো) লাল মরিচ, রসুন, গন্ধপিঁয়াজ, গালানগল, চিংড়ি বাঁটা, লবণ, কাফির লেবুর খোসা, ধনের মূল, ধনে বীজ, জিরা বীজ, গোল মরিচ এবং লেবু ঘাস। আজকাল, থাই লাল তরকারির কাই বাজারে একদম সহজপ্রাপ্য হয়ে গেছে যা বিপুল পরিমাণে বানানো হয়, এবং বিভিন্ন ব্র্যান্ডের বয়ামও পাওয়া যায়।
## উপকরণ এবং প্রস্তুতকরণ
প্রস্তুতকৃত  লাল তরকারির কাইকে কড়াইয়ে করে রান্নার তেল দিয়ে রান্না করা হয়, যেটাতে নারকেল দুধ যোগ করা হয়। তারপর আমিষের উৎস হিসেবে এই তরকারি-ভিত্তিক স্যুপে মাংস মিশানো হয়। লাল তরকারি হিসেবে বিভিন্ন প্রকারের মাংস তৈরি করা হতে পারে, এগুলো হল- মুরগীর মাংস, গরুর মাংস, শূকরের মাংস, চিংড়ি, হাসের মাংস, বা বহিরাগত নানা জাতের মাংসও হতে পারে যেমন- ব্যাঙ এবং সাপের মাংস। যদিও সবথেকে প্রচলিত হচ্ছে মুরগী, শূকর এবং গরুর মাংস। মাংসগুলোকে কামড়যোগ্য করে টুকরা টুকরা করা হয়। সাধারণ সংযোজিত খাদ্য তালিকায় আছে- মাছের ভর্তা, চিনি, কাটা কাফির লেবুর পাতা, থাই বেগুন, বাঁশের কুঁড়ি, থাই বাসিল (*বাই হরাফা*)।

টফু, মাংস সদৃশ কিছু বা শাকসবজি যেমন মিষ্টিকুমড়া, একটি ছদ্ম-নিরামিষাশী উপায় হিসেবে পরিবর্তিত হতে পারে, তবে তরকারির কাইয়ে চিংড়ীর কাইয়ের উপস্থিতির কারণে, আমিষ প্রতিস্থাপন এই খাবারের পদকে নিরামিষাশী করে না। যাইহোক না কেন, উদ্ভিদভোজী লাল তরকারির কাই এখন পাওয়া যায়।

এই খাবার সাধারণত স্যুপের মতো ঘন প্রকৃতির হয় এবং একটি বাটিতে পরিবেশন করা হয় ও ভাপে সিদ্ধ ভাতের সাথে খাওয়া হয়।

লাল তরকারির কাই নিজেই আবার এই জাতের নয় এমন অন্যান্য অনেক খাদ্যের মূল স্বাদ সৃষ্টি করে থাকে যেমন থট ম্যান প্লা (মাছের কেক) এবং সাই য়ুয়া (গ্রীল করা চিয়াং মাই মাংসের বড়া)।
## আরো দেখুন
* নারকেল স্যুপ
* থাই তরকারি
* সবুজ তরকারি
* মাসামান তরকারি

## তথ্যসূত্র

## বহিঃসংযোগ
* লাল তরকারি এবং অন্যান্য থাই তরকারি সম্পর্কিত নিবন্ধ
* লাল তরকারির কাইয়ের রেসিপি

বিষয়শ্রেণী:থাই তরকারি
বিষয়শ্রেণী:নারকেল ধারণকারী খাদ্য
ক্রোয়েশিয়া–সৌদি আরব সম্পর্ক

**ক্রোয়েশিয়া–সৌদি আরব সম্পর্ক** (, ), ক্রোয়েশিয়া এবং সৌদি আরব এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৯৫ সালের ১৮ জুন এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। 

ক্রোয়েশিয়া তে সৌদি আরবের কোন দূতাবাস নেই। অপরদিকে সৌদি আরবেও ক্রোয়েশিয়ার কোন দূতাবাস নেই। মিশর এর রাজধানী কায়রোতে অবস্থিত ক্রোয়েশিয়া দূতাবাসের নিকট, সৌদি আরব সম্পর্কিত সকল কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং সৌদি আরবের কোন নাগরিকের প্রয়োজনে সেই দূতাবাসে যোগাযোগ করার নির্দেশনা রয়েছে। আবার বসনিয়া ও হার্জেগোভিনার রাজধানী সারায়েভোতে অবস্থিত সৌদি দূতাবাসের মাধ্যমে ক্রোয়েশিয়া সম্পর্কিত সকল কূটনৈতিক এবং অন্যান্য কার্যক্রমের দায়িত্ব পালন করা হয় এবং কোন ক্রোয়াট কোন নাগরিকের প্রয়োজনে সেই দূতাবাসে যোগাযোগ করার নির্দেশনা রয়েছে।

২০১৪ সালের আগস্ট মাসে, সৌদি যুবরাজ রাষ্ট্রীয় সফরে ক্রোয়েশিয়ায় যান এবং সেখানে ক্রোয়েশিয়ার রাষ্ট্রপতি, ইভো জোসিপোভিচ এবং দেশটির অর্থ মন্ত্রীর সঙ্গে বৈঠক করেন। বৈঠকে, যুবরাজ, ক্রোয়েশিয়ার পর্যটন খাতে বিনিয়োগ করার আগ্রহ প্রকাশ করেন।

বৈঠক শেষে সংবাদ মাধ্যমে দেয়া বিবৃতিতে তিনি বলেন, ক্রোয়েশিয়া এর পূর্বের ৬ বছর ধরে অর্থনৈতিক সংকটের মধ্য দিয়ে যাচ্ছিল এবং সে জন্য তিনি বন্ধু রাষ্ট্র হিসেবে ক্রোয়েশিয়ার পাশে দাঁড়াতে আগ্রহী হয়েছেন। তিনি ক্রোয়েশিয়ার এই দুরবস্থার কথা উল্লেখ করে বলেন, তিনি নেতিবাচক দিক বিবেচনা করেন না, বরং তিনি ইতিবাচকভাবে চিন্তা করেন। তিনি বলেন, ক্রোয়েশিয়ার সম্ভাবনা রয়েছে, ক্রোয়েশিয়ার সুযোগ রয়েছে। তাই তিনি ক্রোয়েশিয়ার পাশে দাঁড়িয়েছেন। তবে তিনি ক্রোয়েশিয়ার সংকট উত্তরণের জন্য দেশটিকে কিছু পরামর্শ দেন। তিনি ক্রোয়েশিয়া সরকারকে কর ব্যবস্থার সংস্কার করার পরামর্শ দেন। এর পাশাপাশি তিনি আমলাতন্ত্র কমিয়ে বিনিয়োগবান্ধব কর ব্যবস্থা এবং অর্থনীতি প্রতিষ্ঠার পিছনে গুরুত্বারোপ করেন। তিনি বিভিন্ন খাতে বিদেশি বিনিয়োগকারীদের আকৃষ্ট করে, ক্রোয়েশিয়ায় বিনিয়োগ বৃদ্ধি করার জন্য ক্রোয়েশিয়ার রাষ্ট্রপতিকে পরামর্শ দেন।

ক্রোয়েশিয়ার পর্যটন খাতকে তিনি সম্ভাবনাময় খাত উল্লেখ করে বলেন, ২০০৯ সালে, ক্রোয়েশিয়ায় ১০ লক্ষ পর্যটক ভ্রমণে এসেছিলেন এবং এ থেকে ক্রোয়েশিয়ার আয় ছিল প্রায় ৬ বিলিয়ন (৬০০ কোটি) ইউরো। তাই তিনি এই খাতের বিকাশে অবদান রাখতে আগ্রহী ছিলেন এবং এ ব্যাপারে ক্রোয়েশীয় সরকারকে আরও জোরদার পদক্ষেপ নেয়ার আহবান জানান।

সৌদি আরবে, ক্রোয়েশিয়ার মূল রপ্তানি পণ্য হল, সেনাবাহিনীর প্রয়োজনীয় সরঞ্জাম। ২০১৩ সালে ক্রোয়েশিয়া ১৫ মিলিয়ন (১.৫ কোটি) ইউরোর অস্ত্র সৌদি আরবে রপ্তানি করে।

## তথ্যসূত্র

## বহিঃসংযোগ
* সৌদি দূতাবাস, বসনিয়া ও হার্জেগোভিনা - ক্রোয়েশিয়ায় সৌদি আরবের দূতাবাস হিসেবেও কাজ করে।
* ক্রোয়েশিয়া দূতাবাস, মিশর  - সৌদি আরবে ক্রোয়েশিয়ার দূতাবাস হিসেবেও কাজ করে।

বিষয়শ্রেণী:ক্রোয়েশিয়ার দ্বিপাক্ষিক সম্পর্ক
বিষয়শ্রেণী:সৌদি আরবের দ্বিপাক্ষিক সম্পর্ক
বিষয়শ্রেণী:ক্রোয়েশিয়া–সৌদি আরব সম্পর্ক
তাজিকিস্তান–তুরস্ক সম্পর্ক

**তাজিকিস্তান-তুরস্ক সম্পর্ক**, তাজিকিস্তান এবং তুরস্ক এর মাঝে বিদ্যমান দিপাক্ষিক সম্পর্ককে নির্দেশ করে। দুই দেশের মাঝে অত্যন্ত আন্তরিক এবং বন্ধুত্বপূর্ণ সম্পর্ক বিদ্যমান। ১৯৯১ সাল থেকে এই দুই দেশের মধ্যে প্রায় ৩০ এর অধিক চুক্তি এবং সমঝোতা স্মারক সাক্ষরিত হয়েছে।

তাজিকিস্তানের রাজধানী দুশানবেতে তুরস্কের একটি স্থায়ী দূতাবাস রয়েছে। অপরদিকে, তুরস্কের রাজধানী আঙ্কারায় তাজিকিস্তানের একটি স্থায়ী দূতাবাস রয়েছে।

## আধুনিক সম্পর্ক
তাজিকিস্তান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে ১৫ টি পৃথক এবং স্বাধীন রাষ্ট্র গঠিত হয়, তার একটি হল তাজিকিস্তান। তাজিকিস্তান ১৯৯১ সালের ৯ সেপ্টেম্বর তাদের পার্লামেন্টে স্বাধীনতার ব্যাপারে প্রস্তাব গ্রহণ করে এবং তাজিকিস্তানের স্বাধীনতা ঘোষণা করে। ১৯৯১ সালের ১৬ ডিসেম্বর, তুরস্ক, তাজিকিস্তানের স্বাধীনতাকে স্বীকৃতি দেয়। এরপর ১৯৯১ সালের ২৬ ডিসেম্বর, সোভিয়েত ইউনিয়ন বিলুপ্ত হয় এবং তাজিকিস্তান একটি পৃথক রাষ্ট্র হিসেবে স্বীকৃতি পায়।

১৯৯২ সালের ২৯ জানুয়ারি, আনুষ্ঠানিকভাবে তাজিকিস্তান এবং তুরস্কের মধ্যে কূটনৈতিক সম্পর্ক স্থাপিত হয়। ১৯৯২ সালে ৪ আগস্ট, দুশানবেতে তুরস্ক তাদের দূতাবাস চালু করে। অপরদিকে তার পরের বছর, ১৯৯৫ সালের ১৬ অক্টোবর, আঙ্কারায় তাজিকিস্তান তাদের দূতাবাস চালু করে।

মধ্য এশিয়ার দেশগুলোর সাথে তুরস্কের সম্পর্কের কাঠামোর মাধ্যমে, তুরস্ক এবং তাজিকিস্তানের সম্পর্ক রয়েছে। তবে অন্যান্য মধ্য এশীয় দেশগুলোর তুলনায়, তাজিকিস্তান এবং তুরস্কের মধ্যাক্র সম্পর্ক ধীরে এগিয়েছে। এর কারণ হল, ১৯৯২ সাল থেকে ১৯৯৭ সাল পর্যন্ত চলা তাজিকিস্তানের অভ্যন্তরীণ যুদ্ধ। এই সময়কালে, দুশানবেতে অবস্থিত তুরস্কের দূতাবাসটিই ছিল, তাজিকিস্তানে চালু থাকা একমাত্র কূটনৈতিক দূতাবাস। আবার এই সময়ের মধ্যে, তুরস্কের প্রধানমন্ত্রী, সুলেমা ডেমিরেল এর তাজিকিস্তান সফর ছিল একমাত্র উচ্চ পর্যায়ের সফর।

২০০৬ সালের ১৯-২২ জানুয়ারি, তাজিকিস্তানের রাষ্ট্রপতি, ইমোমালি রাহমোন রাষ্ট্রীয় সফরে তুরস্ক যান।
২০০৯ সালের ২৯ জুন, তুরস্কের রাষ্ট্রপতি, আব্দুল্লাহ গুল রাষ্ট্রীয় সফরে তাজিকিস্তানে যান। সেই সফরে তিনি তাজিক রাষ্ট্রপতি রাহমোন এর সাথে দ্বিপাক্ষিক সম্পর্কের ব্যাপারে আলোচনা করেন।
এছাড়াও, এই দুই নেতা,  জঙ্গিবাদ, উগ্রবাদী কার্যক্রম, অবৈধ অভিবাসন, মাদক এবং অস্ত্র পাচার, সংগঠিত অপরাধ প্রভৃতির বিরুদ্ধে নিজেদের সমবস্থানের বিষয়েও আলোচনা করেন। এর পাশাপাশি, মধ্য এশিয়ার অর্থনৈতিক এবং সামাজিক উন্নয়নের ক্ষেত্রে আফগানিস্তান এর রাজনৈতিক এবং সামজিক স্থিতিশীলতার গুরুত্বের বিষয়েও আলোচনা করেন এই দুই নেতা।

## তথ্যসূত্র

বিষয়শ্রেণী:তাজিকিস্তানের দ্বিপাক্ষিক সম্পর্ক
বিষয়শ্রেণী:তুরস্কের দ্বিপাক্ষিক সম্পর্ক
বিষয়শ্রেণী:তাজিকিস্তান-তুরস্ক সম্পর্ক
ইয়ু অই

**ইয়ু অই** (জন্ম: ১৭ আগস্ট, ১৯৮৫) হচ্ছেন একজন জাপানি অভিনেত্রী এবং মডেল। তিনি শুঞ্জী আইওয়াইয়ের ২০০১ সালের চলচ্চিত্র "*[[অল এবাউট লিলি চাউ-চাউ]]*" চলচ্চিত্রে শিওরি সুডার চরিত্র হিসাবে তার প্রথম ছবিটি তৈরি করেন। তিনি পরবর্তীতে হানা এন্ড অ্যালিস (২০০৪) তে টিটাসকো আরিসুগওয়াকে চিত্রিত করেন।

তিনি ২০০৭ সালে হুলা গার্লস চলচ্চিত্রের জন্য সেরা অভিনেত্রীর জন্য জাপানের একাডেমি পুরস্কার এবং কিংস জুনপো পুরস্কারসহ বিভিন্ন পর্বে অভিনয়ের জন্য অসংখ্য পুরস্কার জিতে নেন। ২০০৯ সালে জাপানের শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয় দ্বারা "ফিল্মস ইন মিডিয়া এন্ড ফাইন আর্টস"-এর বিভাগে "রুকি অফ দ্য ইয়ার" হিসেবে পরিবেশন করেন।

## জীবনী
### প্রারম্ভিক ক্যারিয়ার
টিভি টোকিওর ওহা সুতা (দি সুপার কিডস্ স্টেশন) টিভিতে নিয়মিত উপস্থিতি অনুসরণ করে ইয়ু অই ১৯৯৯ সালের এনি-এ পলি চরিত্রে স্টেজ অভিনয় জগতে পদার্পণ করেন। এক বছর পর, তিনি শুঞ্জী আইওয়াইয়ের অল অ্যাবাউট লিলি চৌ-চৌ-এ শিওরি সুদার চরিত্রে হায়াতো ইচিহারা, শুগোর ওশিনারী, মিওয়াকো ইচিকাওয়া এবং আইউইমি আইতোর পাশাপাশি উপস্থিত হন। ইয়ু অই পরে "আও তো শির দে মিজুইরো" এবং "গাইচু"-এ তার বন্ধু অই মিয়াজাকির সঙ্গে কাজ করেন। ছোট এবং বড় পর্দায় তার প্রথম ভূমিকা দিয়ে তিনি আসন্ন সনি, ইয়ামাহা, ডোকোমো, তোশিবা এবং কোকা-কোলা জন্য টিভি বিজ্ঞাপন এবং বিভিন্ন পরামর্শে উপস্থিত হয়েছেন।

২০০৩ সালে, জাপানে কিট ক্যাটের ৩০ তম বার্ষিকী স্মরণ করে, শুঞ্জি ইয়াউই "হানা এন্ড অ্যালিস" নামে একটি ফিফার ফিল্মে উপস্থিত হয়েছিলেন, যার মাধ্যমে তিনি শ্রেষ্ঠ অভিনেত্রীর পুরস্কার লাভ করেন, উক্ত ছোট চলচ্চিত্রে তার সাথে আনে সুজুকিও অভিনয় করেছেন। উক্ত ছোট চলচ্চিত্রের জন্য তিনি "জাপানী পেশাদার চলচ্চিত্র পুরস্কার" জয়লাভ করেছেন।

## পুরস্কার
ইয়ু অই বহু পুরস্কার জয়লাভ করেছেন, ২০০৭ সালে হুলা গার্লসের মধ্যে কিমিকো তানিগাইয়ার চরিত্রে অভিনয়ের জন্য জাপান একাডেমী পুরস্কারে "সেরা সমর্থক অভিনেত্রী"-এর জন্য। এর জন্য ইয়ু অই তিনি সমালোচকদের প্রশংসা অর্জন করেছিলেন।

একই বছর তিনি হুলা গার্লসে তার পারফরমেন্স এবং হানি এন্ড ক্লোভার লাইভ অ্যাকশন মুভিতে হুগামি হানোমোটোর চরিত্রে অভিনয়ের জন্য নীল রিবনের পুরস্কার এবং সেরা অভিনেত্রী উভয় বিভাগের জন্য তিনি পুরস্কার পান। তিনি হুলা গার্লস, হানি এন্ড ক্লোভার এবং রেইনবো গানে তার পারফরম্যান্সের জন্য সেরা সমর্থনকারী অভিনেত্রী হিসেবে হকি চলচ্চিত্র পুরস্কার, সিনেমা জুংপো পুরস্কার এবং মেনিইচি ফিল্ম কনসার্স পেয়েছেন। তিনি হুলা গার্লসে তার কর্মক্ষমতা জন্য সেরা নতুন প্রতিভা জন্য নিক্কান স্পোর্টস ফিল্ম পুরস্কার জয়লাভ করেছেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর জাপানি অভিনেত্রী
বিষয়শ্রেণী:২০শ শতাব্দীর জাপানি অভিনেত্রী
বিষয়শ্রেণী:জাপানি চলচ্চিত্র অভিনেত্রী
বিষয়শ্রেণী:জাপানি টেলিভিশন অভিনেত্রী
বাংলাদেশ পুলিশ মুক্তিযুদ্ধ জাদুঘর

**বাংলাদেশ পুলিশ মুক্তিযুদ্ধ জাদুঘর** হলো বাংলাদেশের রাজধানী ঢাকায় প্রতিষ্ঠিত একটি ঐতিহাসিক স্মারক সংগ্রাহক প্রতিষ্ঠান। ২০১৩ সালের ২৪ মার্চ এটি সর্বসাধারণের প্রবেশের জন্য উন্মুক্ত করে দেয়া হয়।। খ্যাতিমান পুলিশ কর্মকর্তা হাবিবুর রহমান (বর্তমানে বাংলাদেশ পুলিশ এর অতিরিক্ত আইজিপি এবং ট্যুরিস্ট পুলিশ এর প্রধান কার্যনির্বাহক, ভূতপূর্ব ঢাকা রেঞ্জ ডিআইজি) এর উদ্যোগ এ এটি প্রতিষ্ঠিত হয়। এটি রাজারবাগ পুলিশ লাইন এ অবস্থিত।

## ইতিহাস
এই স্মারক জাদুঘরটি প্রথমাবস্থায় ২০১৩ সালের ২৪ মার্চ তারিখে রাজারবাগ পুলিশ লাইনসের টেলিকম ভবনে স্থাপন করা হয়। পরবর্তীতে ২০১৭ সালের ২৩ জানুয়ারি তারিখে "জাতীয় পুলিশ সপ্তাহ ২০১৭"-এর উদ্বোধনের দিন প্রধানমন্ত্রী শেখ হাসিনা পুলিশ স্মৃতিস্তম্ভের ঠিক পাশেই নব-নির্মিত জাদুঘর ভবনের উদ্বোধন করেন।

## প্রদর্শিত স্মারক
জাদুঘরটিতে মুক্তিযুদ্ধের সময় পুলিশ সদস্যদের ব্যবহূত রাইফেল, বন্দুক, মর্টারশেল, হাতব্যাগ, টুপি, চশমা, মানিব্যাগ, ইউনিফর্ম, বেল্ট, টাই, স্টিক, ডায়েরি, বই, পরিচয়পত্র, কলম, মেডেল, বাঁশি, মাফলার, জায়নামাজ, খাবারের প্লেট, পানির মগ, পানির গ্লাস, রেডিও, শার্ট, প্যান্ট, র‍্যাংক ব্যাজসহ টিউনিক সেট, ক্যামেরা, পাসপোর্ট, ড্রাইভিং লাইসেন্স, লোহার হেলমেট, হ্যান্ড মাইক, রক্তভেজা প্যান্ট-শার্ট, দেয়ালঘড়ি, এমএম রাইফেল, মর্টার, মর্টার শেল, সার্চ লাইট, রায়ট রাবার শেল, রিভলবার, এলএমজি, মেশিনগান, এমএম এলএমজি, বোর রিভলবার, রাইফেল, বোর শটগান, এমএম এসএমজিসহ বিবিধ স্মারক।

## আরও দেখুন
* মুক্তিযুদ্ধ জাদুঘর।

## তথ্যসূত্র

বিষয়শ্রেণী:মুক্তিযুদ্ধের স্মারক
বিষয়শ্রেণী:ঢাকার জাদুঘর
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:২০১৩-এ প্রতিষ্ঠিত জাদুঘর
বিষয়শ্রেণী:বাংলাদেশের ইতিহাস জাদুঘর
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:বাংলাদেশ পুলিশ
রয়োকো হিরোসুয়ে

হচ্ছেন একজন জাপানি অভিনেত্রী এবং গায়িকা, যিনি, লুক বেসন দ্বারা উৎপাদিত "ওয়াসাবি" এবং একাডেমী পুরস্কার বিজয়ী জাপানি ফিল্ম "ডিপারচারস"-এ তার ভূমিকার জন্য আন্তর্জাতিক শ্রোতাদের কাছে পরিচিতি লাভ করেন। তিনি ২০০৮ সালের কমেডি সিরিজ ইয়াসুকো টু কেঞ্জিয়ে অভিনয় করেছিলেন।

## প্রারম্ভিক জীবন
রয়োকো হিরোসুয়ে জাপানের কোচিতে জন্মগ্রহণ করেন। তিনি মাত্র ১৪ বছর বয়সে "পি অ্যান্ড জি"-এর প্রসাধনী মডেল প্রতিযোগিতায় অংশ নেন এবং পরের বছর "টিকে মিউজিক ক্যাম্প"-এর প্রোগ্রামের জন্য গানের পর তিনি টেলিভিশনে অভিনয় করেন। তিনি একটি টেলিভিশন নাটকে প্রথম অভিনয় করেছিলেন এবং এনটিটি ডোকোমোর জন্য মুখপাত্র হিসেবে কাজ করার জন্য সুপরিচিত হয়েছেন। তিনি ওয়াসেদা বিশ্ববিদ্যালয়ে অধ্যয়ন করেছিলেন, কিন্তু তিনি সেখান থেকে স্নাতক সম্পন্ন করেননি।

## ক্যারিয়ার
### ১৯৯৫–২০০০
রয়োকো হিরোসুয়ে ১৯৯৫ সালে প্রথম টেলিভিশনে অভিনয় করেছিলেন। তিনি ফুজি টিভির "হার্ট নি এস" মাত্র ১৫ বছর বয়সে অভিনয় করেছিলেন। তিনি ১০ তম টেলিভিশন ড্রামা একাডেমিতে একই বছরের সেরা অভিনেতা হিসেবেও পুরস্কার জয়লাভ করেছিলেন, যখন তিনি ফুজি টিভির কমেডি সিরিজ, "শোটা নো সুশি"-এ অভিনয় করেছিলেন। ১৯৯৭ সালে, তিনি ফুজি টিভির কমেডি সিরিজ বিচ বয়েজে তার সফলতা অর্জনের পূর্বে মেডিক্যাল নাটক, হশী নো কিঙ্কা এবং ওদুরু ডেসাসিউসেনে বিশেষ পর্বের মধ্যে উপস্থিত হন, যেখানে ১৪ তম টেলিভিশন ড্রামা একাডেমীতে তাকে "শ্রেষ্ঠ সহকারী অভিনেত্রী" হিসেবে পুরস্কার প্রদান করা হয়। রয়োকো হিরোসুয়ে একই বছরেই প্রথমবারের মতো চলচ্চিত্রে অভিনয় করেন, যখন তিনি "২০-সেকি নস্টালজিয়া"-এ অভিনয় করেন, যা তার সমালোচকদের কাছ থেকে প্রশংসা অর্জন করতে সাহায্য করেছিল। তিনি জাপানী একাডেমিতে মাত্র ২১ বছর বয়সে মায়নিচি ফিল্ম অ্যাওয়ার্ডস, ইয়োকোহামা ফিল্ম ফেস্টিভ্যালের "সেরা নিউ ট্যালেন্ট" এবং সম্ভবত সবচেয়ে গুরুত্বপূর্ণভাবে নববর্ষ পুরস্কারে স্পনিয়াই গ্র্যান্ড প্রাইজ নিউ ট্যালেন্ট অ্যাওয়ার্ড জয়লাভ করেছিলেন।

১৯৯৮ সালে, রয়োকো হিরোসুয়েকে বিচ বয়েজে বিশেষ পর্বতে তার ভূমিকাটি পুনরুজ্জীবিত করে এবং একই বছরে চারটি টেলিভিশন নাটকেও উপস্থিত হন। ১৯৯৯ সালে, তিনি "পপোয়া" ও "হিমিতুসু"-এর মাধ্যমে বড় পর্দায় ফিরে আসেন। উভয় চলচ্চিত্রে তার পারফরম্যান্স জাপানের পুরস্কার প্রদানকারী সংস্থার কাছ থেকে তার অনেক প্রশংসা অর্জন করে এবং ২৩ তম জাপানী অ্যাকাডেমি অ্যাওয়ার্ডস (হিমিতুসুর জন্য) এবং সেরা সাহায্যকারী অভিনেত্রী (পপোয়ার জন্য)-এ দুটি মনোনয়ন লাভ করে। কাতালান ইন্টারন্যাশনাল ফিল্ম ফেস্টিভালে ৩০ তম সিটেজ-এ হিমিতসুয়ে তার পারফরম্যান্সের জন্য সেরা অভিনেতার পুরস্কার পান, যা তাকে আন্তর্জাতিকভাবে আরো সফলতা অর্জন করতে সাহায্য করেছিল।

তিনি ২০০০ সালে, ইউকি কাতাসে পরিচালিত টেলিভিশন অনুষ্ঠান সামার স্নোয়ে ফিরে আসেন, যা ২৬ তম টেলিভিশন ড্রামা অ্যাকাডেমি অ্যাওয়ার্ডসে ৫ টি পুরস্কার জিতে নেয়। একই সাথে "শ্রেষ্ঠ সহকারী অভিনেত্রী" এবং "শ্রেষ্ঠ নাটক" বিভাগে জয়লাভ করেন, যেখানে টিবিএসের ওয়াজিতে তার কৌতুক প্রদর্শন করার জন্য তিনি এটি লাভ করেন। ২৭ তম পুরস্কার অনুষ্ঠানে পুনরায় অভিনয়ের জন্য তার সেরা ব্যক্তিগত অভিনেত্রীর পুরস্কার জয়লাভ করেন।

## তথ্যসূত্র

## বহিঃসংযোগ

*  
* 

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:জাপানি শিশু অভিনেত্রী
বিষয়শ্রেণী:জাপানি আইডল
বিষয়শ্রেণী:জাপানি পপ গায়িকা
বিষয়শ্রেণী:২১শ শতাব্দীর জাপানি গায়িকা
বিষয়শ্রেণী:জাপানি চলচ্চিত্র অভিনেত্রী
বিষয়শ্রেণী:জাপানি টেলিভিশন অভিনেত্রী
বিষয়শ্রেণী:ওয়াসেদা বিশ্ববিদ্যালয়ের প্রাক্তন শিক্ষার্থী
ইয়েমেন–ভারত সম্পর্ক

**ইয়েমেন-ভারত সম্পর্ক**, ইয়েমেন এবং ভারত এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালের নভেম্বর মাসে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তার পূর্বে ইয়েমেন, যুক্তরাজ্যের অধীনে ছিল। সেই সময় ভারত ইয়েমেনের স্বাধীনতাকে স্বীকৃতি দেয়। আর এর মাধ্যমেই দুই দেশের মধ্যে কূটনৈতিক সম্পর্ক গড়ে ওঠে। সৌদি আরবের সাথে ভারতের ঘনিষ্ঠ অংশীদারিত্ব এবং পাকিস্তানের সাথে ইয়েমেনের ঘনিষ্ঠ সম্পর্কের কারণে দুই দেশের সম্পর্কের মধ্যে শীতলতা রয়েছে। 
ভারতের রাজধানী নয়াদিল্লীতে ইয়েমেনের একটি স্থায়ী দূতাবাস রয়েছে। অপরদিকে ইয়েমেনের রাজধানী সানায় ভারতের একটি স্থায়ী দূতাবাস রয়েছে।

## ইতিহাস
১৮৩৯ সালে এডেন, ব্রিটিশ সাম্রাজ্য এর একটি অংশ হিসেবে অন্তর্ভুক্ত হয়। তখন এটি শাসিত হত বোম্বে প্রেসিডেন্সির মাধ্যেম। সে সময় এডেনে প্রায় ২ হাজার ভারতীয় সৈন্য পাঠানো হয় এবং পরবর্তীতে তারা এডেনে প্রতিষ্ঠা লাভ করে এবং ভারতীয় রূপি হয় সেই অঞ্চলের স্বীকৃত আনুষ্ঠানিক মুদ্রা। ১৮৫৫ সালে, বোম্বে থেকে এডেনে স্টিমার চালু হয়, যা একইসাথে ভারতের সাথে আরব উপদ্বীপের সংযোগ ঘটায়। ১৯০৬ সালে, ব্রিটিশ শাসকরা, ভারত থেকে প্রকৌশলী পাঠায়। প্রকৌশলীদের এডেনে পাঠানোর উদ্দেশ্য ছিল একটি ভূগর্ভস্থ নিষ্কাশন ব্যবস্থা তৈরি করা এবং একই সাথে সেই অঞ্চলে নিরাপদ পানি সরবরাহের একটি পরিকল্পনা তৈরি করা এবং তা বাস্তবায়নের সম্ভাবনা এবং অন্যান্য বিষয় বিশ্লেষণ করা।

## ইয়েমেনের গৃহযুদ্ধ
ইয়েমেনে গৃহযুদ্ধ চলাকালে ভারত নিরপেক্ষ অবস্থানে থাকে। সে সময় ভারত তার সমস্ত নাগরিককে ফেরত নিয়ে গেলেও শুধু মাত্র ভারতীয় চিকিৎসক এবং নার্স ইয়েমেনে থেকে গিয়েছিলেন। তারা, ইয়েমেনের মানুষদের মানবিক সহায়তা দেয়ার লক্ষ্যে ইয়েমেনে থেকে যান এবং যুদ্ধবিধ্বস্ত ইয়েমেনের মানুষদের সাহায্য করেন। 

১৯৯৪ সালের জুলাই মাসে, গৃহযুদ্ধ শেষ হওয়ার পর, ইয়েমেন সরকার। ভারত সরকার এর কাছে, যুদ্ধে আহত ১৫০ জনকে ভারতের মুম্বাই (তৎকালীন বোম্বে) এর হাসপাতালে ভর্তি এবং প্রয়োজনীয় চিকিৎসা সহায়তা দেয়ার জন্য অনুরোধ করে। ইয়েমেনের সরকারের তরফ থেকে আসা এই অনুরোধে ভারত খুব দ্রুতই সাড়া দেয় এবং সেই যুদ্ধাহত ব্যক্তিদের চিকিৎসার ব্যস্থা করে।
২০১৫ সালে, সৌদি আরব, ইয়েমেনে আগ্রাসন চালায়। এর উদ্দেশ্য ছিল, ইয়েমেনের হুথি বিদ্রোহ দমন করে শান্তি প্রতিষ্ঠা। সেই সময়ে ইয়েমেনে ৪৬৪০ জন এরও অধিক ভারতীয় নাগরিক আটকা পড়ে। তখন ভারতীয় সশস্ত্র বাহিনী ইয়েমেনে অপারেশন রাহাত নামে একটি অপারেশন চালায়। এর লক্ষ্য ছিল আটকে পড়া ভারতীয়দের উদ্ধার করা। ভারতের চালানো এই অপারেশন ছিল সফল। এবং ভারত তার ৪৬৪০ নাগরিককে উদ্ধার করতে সক্ষম হয়। এর পাশাপাশি, ভারতের সশস্ত্র বাহিনী বিশ্বের ৪১ টি ভিন্ন দেশের ৯৬০ জন নাগরিককেও উদ্ধার করে। 

## তথ্যসূত্র

## বহিঃসংযোগ
* ভারত দূতাবাস, ইয়েমেন

বিষয়শ্রেণী:ইয়েমেনের দ্বিপাক্ষিক সম্পর্ক
বিষয়শ্রেণী:ভারতের দ্বিপাক্ষিক সম্পর্ক
বিষয়শ্রেণী:ইয়েমেন-ভারত সম্পর্ক
মঙ্গল (দেবতা)

**মঙ্গল** (সংস্কৃত: मङ्गल;  তামিল: செவ்வாய்; কন্নড়: ಮಂಗಳ; তেলুগু: మంగళ) হলেন ভূদেবী ও বরাহদেবের  পুত্র৷ হিন্দু গ্রন্থ মতে তিনি মঙ্গল দোষের প্রভু।

তিনি যুদ্ধ ও অকৃতদারের দেবতা এবং অবিবাহিত। কখনো কখনো মঙ্গলকে দেবতা কার্তিকের সাথে তুলনা করা হয়।তাঁর দেহে বিজয় এবং গর্বের চিহ্ন বর্তমান। তার চতুর্বাহু। সপ্তাহের একটি দিনের নাম মঙ্গলবার, এটি মঙ্গল গ্রহের নামে রাখা হয়েছে, এর সাথে মঙ্গল দেবতার কোন সংশ্লিষ্টতা নেই।

## পরিচিতি
পৌরাণিক মতে তিনি ভূদেবী ও বরাহ অবতারে এর সন্তান ।  তার জন্ম হয়েছে  ভূদেবী ও বরাহ দেবের বিবাহের ফলে। তার গায়ের রং রক্তবর্ণ বা অগ্নিবর্ণ। তার বাহন ভেড়া।

## তথ্যসূত্র

## আরও পড়ুন
*
*
*
**Dictionary of Hindu Lore and Legend* () by Anna Dallapiccola

বিষয়শ্রেণী:দেবতা
বিষয়শ্রেণী:নবগ্রহ